**Қызылорда облысы бойынша Мемлекеттік кірістер департаментінің қызметіндегі сыбайлас жемқорлық тәуекелдерін ішкі талдау нәтижелері бойынша талдамалық анықтама**

**27 тамыз 2022 жыл Қызылорда қаласы**

**І. КІРІСПЕ БӨЛІМІ**

Қызылорда облысы бойынша Мемлекеттік кірістер департаментінің *(бұдан әрі – Департамент)* 24.08.2022 жылғы №212-Ө санды бұйрығымен бекітілген «Сыбайлас жемқорлық тәуекелдеріне ішкі талдау жүргізу бойынша жұмыс тобымен» кедендік әкімшілендіру бөлімшелерінің қызметінде сыбайлас жемқорлық тәуекелдерін анықтау.

Жұмыс тобының жетекшісі: Департамент басшысының орынбасары – Қ.Бекшин, жұмысшы тобының мүшелері: Аудит басқармасының басшысы Д.Тажикенов, Заң басқармасы басшысының міндетін атқарушы Р.Қыпшақбаев, Кедендік бақылау басқармасы басшысының міндетін атқарушы Р.Бисенбаев, Адам ресурстары басқармасының басшысы – К.Уринбаев.

**ІІ. СИПАТТАУ БӨЛІМІ:**

**1. Бақылау функцияларын іске асыру**

**1.1** **Сыбайлас жемқорлық тәуекелінің атауы:** Жер, мүлік, көлік құралдары салықтарының қызметкердің қатысуымен қолмен есептеліп бет есепке енгізілуі қарыз сомаларын өз бетінше жоюға және салық төлеушілерді бюджет алдындағы жауапкершіліктен алып тастау салдарынан орын алатын сыбайлас жемқорлық тәуекелі.

**Сыбайлас жемқорлық тәуекелінің сипаты:**

«Сыбайлас жемқорлыққа қарсы іс-қимыл туралы» Қазақстан Республикасы Заңына, «Сыбайлас жемқорлық тәуекелдеріне ішкі талдау жүргізудің үлгілік қағидаларын бекіту туралы» Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы №12 бұйрығына сәйкес ішкі талдау жүргізілді.

ҚР Салық кодексінің 532-бабына сәйкес жеке тұлғалардың салық салу объектілері бойынша салықты есептеуді салық органдары салық төлеушінің тұрғылықты жеріне қарамастан, салық салу объектісінің орналасқан жері бойынша есепті салықтық кезеңнен кейінгі жылдың 1 шілдесінен кешіктірмей есепті салықтық кезеңнен кейінгі жылдың 1 қаңтарына дейін құқықтары тіркелген жеке тұлғалардың салық салу объектілері бойынша меншік құқығында иеленудің іс жүзіндегі мерзімін ескере отырып, салықтық базаға тиісті салық мөлшерлемесін қолдану арқылы жүргізеді.

Салық кодексінің 493-бабының 9 тармағына сәйкес есепті салықтық кезең үшін жеке тұлғалардың көлік құралдары салығы бойынша есеп-қисаптар сальдосын айқындау мақсатында салық органдары көлік құралдарын есепке алуды және тіркеуді жүзеге асыратын уәкілетті органдар автоматтандырылған режимде ұсынатын мәліметтердің негізінде есепті салықтық кезеңнен кейінгі жылдың 1 мамырынан кешіктірмейтін мерзімде салық есептеуді жүргізеді.

Бұл ретте, салықтарды есептеу автоматтандырылмаған, мамандар салық салу объектілері бойынша жер, мүлік, көлік құралдары салығын «қолмен» есептеу жүргізіп салық төлеушінің бет есебіне отырғызады.

Осыған байланысты қызметкердің қатысуынсыз автоматты түрде есептеліп, бет есепке енгізілетін арнайы бағдарлама болуы тиіс.

Қорытындылай келе, нақты бағдарламаның болмауы Мемлекеттік кірістер органдарының лауазымды тұлғалары мен жеке тұлғалардың өзара қарым-қатынастарында бет есепке есептелуге тиіс соманы енгізбеу арқылы немесе қолмен реестр арқылы қарыз сомасын азайту ықтималдығы сыбайлас жемқорлық тәуекелдерін тудырады.

**Сыбайлас жемқорлық тәуекелін жою бойынша ұсынымдар:**

- Қызметкердің қатысуынсыз жер, мүлік, көлік құралдары салықтары автоматты түрде есептеліп, бет есепке енгізілетін арнайы бағдарлама болуы тиіс.

**1.2** **Сыбайлас жемқорлық тәуекелінің атауы:** мүлікке билік етуін шектеу туралы шешімдер автоматты түрде жолданбаудың салдарынан орын алатын сыбайлас жемқорлық тәуекелі.

**Сыбайлас жемқорлық тәуекелінің сипаты:**

«Сыбайлас жемқорлыққа қарсы іс-қимыл туралы» Қазақстан Республикасы Заңына, «Сыбайлас жемқорлық тәуекелдеріне ішкі талдау жүргізудің үлгілік қағидаларын бекіту туралы» Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы №12 бұйрығына сәйкес ішкі талдау жүргізілді.

Салық төлеушіге салық берешегін өтемеген жағдайда – ҚР Салық Кодексінің 120-бабына сәйкес, салықтық берешекті өтеу туралы хабарлама табыс етілген күннен бастап он бес жұмыс күні өткен соң мүлікке билік етуін шектеу туралы шешім қалыптастырылып, кейбір уәкілетті тіркеуші органдарға қолма-қол және әрбір уәкілетті органға орналасқан жері бойынша жеке жолданады.

Яғни, Полиция департаментінің Әкімшілік полиция басқармасымен Қызылорда қаласының ауыл шаруашылық бөліміне және Көліктік бақылау инспекциясымен мүлікке билік етуін шектеу туралы шешімдер автоматты түрде жолданбайды, осының салдарынан сыбайлас жемқорлық тәуекелдері туындайды.

**Сыбайлас жемқорлық тәуекелін жою бойынша ұсынымдар:**

- Осыған орай, шешімдерді автоматты түрде жолдау мәселесін шешуді.

**1.3** **Сыбайлас жемқорлық тәуекелінің атауы:** Мемлекеттік кірістер органдары қызметкерінің салық декларациясын табыс етпегені үшін қалыптастырылған хабарламасының мәртебесін қолдан өзектендірудің салдарынан орын алатын сыбайлас жемқорлық тәуекелі.

**Сыбайлас жемқорлық тәуекелінің сипаты:**

«Сыбайлас жемқорлыққа қарсы іс-қимыл туралы» Қазақстан Республикасы Заңына, «Сыбайлас жемқорлық тәуекелдеріне ішкі талдау жүргізудің үлгілік қағидаларын бекіту туралы» Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы №12 бұйрығына сәйкес ішкі талдау жүргізілді.

Cалық төлеуші орындалмаған салық міндеттемесі бойынша салық кезеңіндегі салықтық декларацияны табыс еткеннен кейін, Мемлекеттік кірістер органдары қызметкерінің салық декларациясын табыс етпегені үшін қалыптастырылған хабарламасының мәртебесін қолдан өзектендіру жағдайы қазіргі уақытта маңызды мәселелердің бірі. Себебі, аталған жағдаймен кірістер органдары қызметкерлерінің салық төлеуші тарапынан табыс еткен салықтық декларацияны мерзімінде бақылау жағдайы мүмкін емес, қызметкер физикалық тұрғыда белгіленген уақыт шеңберінде үлгермейді және байланыс орталықтарына қоңырау шалу кезінде аталған жағдаймен көптеп шағым түседі, яғни осы жағдаймен салық төлеуші тарапынан Мемлекеттік органның жұмысына сенімі төмендеп, әрі осы шараларды жедел орындау мақсатында сыбайлас жемқорлық фактілеріне барып, осының салдарынан сыбайлас жемқорлық тәуекелдері туындайды.

**Сыбайлас жемқорлық тәуекелін жою бойынша ұсынымдар:**

- Орындалған салық міндеттемесі бойынша хабарламалардың (№17 хабарлама) мәртебесін өзгертуді автоматты режимге көшіруді.

**Жұмысшы тобының жеткшісі: Қ. Бекшин**

**Жұмысшы тобының құрамы: Д. Тажикенов**

**Р. Қыпшақбаев**

**Р. Бисенбаев**

**К. Уринбаев**